# data[].attributes.attachment_link.title
Nuorten mielenterveys | Algoritmit ovat muuttuneet huomattavan tehokkaiksi sisällön ”ultrakohdentamisessa”

# data[].attributes.attachment_link.description
Poliisin kerrottiin tiistaina tutkivan Jätkäsaaren kuolemien yhteyttä sosiaalisessa mediassa levinneeseen ilmiöön.

# data[].attributes.attachment_link.title
Seksuaalinen väkivalta | Tällaista on grooming, jonka uhriksi voi joutua lähes kuka tahansa lapsi

# data[].attributes.attachment_link.description
Groomaajat houkuttelevat alaikäisiä seksuaaliväkivallan uhreiksi salakavalilla tavoilla. Monet lapset pitävät normaalina toimintaa, joka voi ajaa hänet rikoksen uhriksi.

# data[].attributes.body
Ideoita oppilailta:

Lapsimode sosiaalisen media palveluihin esim. TikTok kids

Palvelut enemmän lasten näkökulmasta turvallisimmiksi mm. kommentointi

Aikarajoituksia, selkeät säännöt kaikille

Käyttäjän identifiointi turvallisemmaksi, ikärajojen valvominen

Palvelun tarjoajien tulisi olla läpinäkyvämpiä mm. mihin ne käyttävät dataa

Vanhempien / aikuisten esimerkki olennaista. Aikuisten rooli vastuullisemmaksi

Rajoja lasten puolesta ettei lasten tarvitse itse niistä päättää

# data[].attributes.attachment_link.readable_text
Haitalliset ja vaaralliset somehaasteet

"No kaikkia semmosia että vaikka on 24h vaikka ulkona tai ei syö mitään 24h"

"Esimerkiksi junaradoilla kuvien ottaminen pari vuotta sitten oli vaarallista terveydelle ja siihen liittyi kuolemanvaara."

Haitalliset ja vaaralliset somehaasteet ovat internetissä leviäviä ilmiöitä, jotka voivat aiheuttaa fyysistä tai psyykkistä haittaa niihin osallistuville. Tällaiset haasteet voivat olla vaarallisia terveydelle, turvallisuudelle tai hyvinvoinnille. Sosiaalisen median haasteet leviävät usein erityisesti videopohjaisilla somealustoilla.

Somehaasteet leviävät nopeasti ja voivat muodostua lasten ja nuorten keskuudessa tunnetuksi ilmiöksi. Kaikki haasteet eivät suoraan kehota tekemään mitään tai sisällä haaste-sanaa. Ilmiöön vain alkaa osallistumaan ihmisiä ja kaikki postaavat someen oman versionsa jostain tempusta tai suorituksesta. Lapsen voi olla vaikeaa tunnistaa ilmiötä haasteeksi. Paine osallistua tällaisiin temppuihin tai haasteeseen voi kasvaa, koska lapselle ja nuorelle voi syntyä kuva, että hän jää jostain merkittävästä paitsi.

"Kaikkia tyhmiä stuntteja näkyy ei-ammattilaisten toimesta jatkuvasti ja se rohkaisee kokeilemaan mukana."

"Se missä talon parvekkeelta hypätään puuhun"

"Oon törmänny rooftoppaamiseen eli harrastukseen jonka ideana on kiivetä korkeisiin mastoihin ja rakennuksiin. Usein paikat ovat lukituilla alueilla ja pääseminen alueelle edellyttää lukon tai oven rikkomista."

Somehaasteet voivat olla harmitonta, hauskaa ja yhteisöllistä ajanvietettä. Tällaisia haasteita voi olla esimerkiksi erilaiset tanssihaasteet tai haasteet, joissa levitetään tietoisuutta jostain tärkeästä asiasta. Osassa haasteista taas voidaan yllyttää syömään jotain ei niin tavanomaista tai tekemään uhkarohkeita fyysisiä temppuja. Joskus toisaalta jonkin tavanomaisenkin ainesosan liiallinen nauttiminen voi olla vahingollista. Pahimmillaan somehaaste voi olla hengenvaarallinen. Lapsen ja nuoren voi olla vaikea arvioida millainen haaste on fyysiselle tai psyykkiselle terveydelle haitallinen.

"Olen törmännyt tiktokissa joskus somehaasteisiin. Itse en juurikaan ottanut osaa siihen, mutta mietin mitähän paljon nuoremmat ajattelevat, kun sellaisen näkevät. Ei minun mielestäni niissä ole sinänsä mitään pahaa (ellei nyt puhuta mistään hengenvaarallisesti tms) ne voivat olla hauskojakin, mutta monesti tulee mietittyä, että tämä on itselleni ihan ok-juttu, mutta mitähän se paljon paljon nuorempi selaaja mahtaa miettiä, kun tuollainen tulee ruudulle."

On tärkeää, että aikuiset ovat tietoisia lapsensa mediamaisemasta ja siellä olevista somehaasteista. Se, että vanhempi on samassa sosiaalisessa mediassa kuin lapsi ei riitä, koska algoritmit tarjoavat käyttäjilleen erilaista sisältöä. Tämän takia on tärkeää käydä lapsen mediankäytöstä jatkuvaa keskustelua lapsen kanssa.

Tunnista haitallisia ja vaarallisia somehaasteita

Vaaralliset ruokahaasteet, joissa kehotetaan syömään jotain normaalista poikkeavaa, outoa tai erityisen suuria määriä, mikä voi johtaa ruokamyrkytykseen tai hengitysvaikeuksiin

Syötäväksi sopimattomien aineiden tai asioiden syömiseen yllyttävät haasteet, jotka voivat johtaa myrkytykseen

Erilaiset syömättömyyteen tai juomattomuuteen houkuttelevat haasteet

Päihteiden käyttöön kannustavat haasteet

Rikoksiin kannustavat haasteet

Henkilökohtaisten tietojen jakamiseen yllyttävät haasteet

Vähäpukeisten tai seksuaalisten kuvien jakamiseen yllyttävät haasteet

Vaaralliset fyysiset haasteet, kuten esimerkiksi erityisen uhkarohkeat temput

Kiusaamiseen, häirintään, syrjintään tai väkivaltaan yllyttävät haasteet

Itsensä satuttamiseen tai itsetuhoisuuteen yllyttävät haasteet

Puhu somehaasteista lapsen kanssa

Sosiaalisessa mediassa pyörivät haasteet ovat usein harmittomalta vaikuttavia, hauskoja, viihdyttäviä ja yhteisöllisyyttä lisääviä. Haasteet saattavat vaikuttaa leikinomaiselta yhdessäololta, jossa hassutellaan joko yksin tai yhdessä. Lapsen voi olla vaikeaa tunnistaa, millaisesta haasteesta voi koitua haittaa.

"Tiktokissa on haaste jossa syöt lusikallisen suolaa, jos selviää sen on ""siisti"" tai ""vahva ihminen"". Syynä miksi suola määrä on lusikallinen on koska se on haitallista kehollesi.

Lapsen kanssa on hyvä puhua mediankäytöstä ja siitä, mitä sosiaalisen median kanavia hän käyttää ja millaisiin sisältöihin hän mediankäytössään törmää. Kaikki haasteet eivät ole haitallisia tai vaarallisia ja osa haasteista lisää yhteisöllisyyttä, tietoisuutta ja tekee puhtaasti hyvää. Tärkeää on, että lapsi tunnistaa, millaiset sisällöt lisäävät omaa ja muiden hyvinvointia. Samalla hänen on hyvä tunnistaa, mitkä sisällöt ovat turvallisia ja tietää, miten toimia, jos törmää johonkin arveluttavaan, pelottavaan tai ikävään sisältöön.

"Olen törmännyt joihinkin haasteisiin missä suuhun tungetaan jotain ja siihen voi tukehtua mutta en ole osallistunut siihen."

Lapsen kanssa tulee keskustella myös siitä, miten toimia, jos kohtaa haitallisia tai vaarallisia somehaasteita. Vaikka lapsi ei käyttäisi sosiaalisia medioita, voi lapsi silti altistua erilaisille somehaasteille. Tunteita herättäviä haasteita saatetaan jakaa kavereille myös yksityisviestein tai ihan vaan kertomalla.

Kysy, keskustele ja kuuntele

Vaali lapsen mediataitoja

Opeta lapselle kriittisyyttä netissä sekä digitaalisten ympäristöjen toimintalogiikkaa. Muistuta, että kaikki mitä näemme somessa, peleissä tai netissä ei ole aina sitä miltä näyttää. Kuvia ja videoita on helppo manipuloida, eli huijata näyttämään aidolta esimerkiksi tekoälyn avulla. Sama koskee myös somehaasteita. Jos jokin asia näyttää tai tuntuu epäilyttävältä, liian hyvältä ollakseen totta tai ihan uskomattomalta, se luultavasti onkin sitä."

"Netissä ja etenkin TikTokissa ja Instagramissa tulee vastaan jos jonkinmoista haastetta. Olen itse kuudennella luokalla ja en voi mitenkään ymmärtää sitä, että jollekin somesuosio olisi tärkeämpi asia kuin oma henki ja hyvinvointi."

On hyvä tiedostaa, että monet käyttäjät tavoittelevat tunteita herättävillä sisällöillään huomiota, seuraajia tai sitä, että algoritmi nostaisi heidän sisältöään esiin. Tämä saattaa joskus johtaa siihen, että sisältöjä tuotetaan tietoisesti algoritmien toimintalogiikan mukaisiksi.

Algoritmit on ohjelmoitu toimimaan palvelun tekijän tavoitteiden mukaisesti. Ne pyrkivät optimoimaan sen ajan mitä palvelussa ollaan eikä esimerkiksi mieti haluaisitko seurata sosiaalisessa mediassa kavereita tai saada itseä kiinnostavaa sisältöä. Algoritmi valitsee ne julkaisut ja sisällöt, joita näemme palveluissa.

Algoritmit suosivat erityisesti sisältöä, joka on kuva- tai videopohjaista tai johon käyttäjät reagoivat voimakkaasti esimerkiksi tykkäyksillä, jakamalla sisältöä tai kommentoimalla sitä. Ällistyttävät, erityisen hassut tai vaaralliset ja uhkarohkeat haasteet ovat esimerkkejä sisällöistä, joita algoritmi on ohjelmoitu suosimaan ja siksi niitä myös tehtaillaan paljon.

Somehaasteiden kohdalla kannattaa aina tarkistaa, minkä asian puolesta haaste on tehty ja kuka on haasteen liikkeelle laittaja.

Mitä tehdä, jos lapsi on osallistunut vaaralliseen somehaasteeseen

Jos lapsi kertoo itse osallistumisestaan vaaralliseen somehaasteeseen, kiitä lasta siitä, että hän on kertonut asiasta sinulle. Pyri olemaan rauhallinen. Pyydä häntä kertomaan omin sanoin ja mahdollisesti näyttämään laitteeltaan mistä haasteessa on kysymys. Selitä miksi juuri tähän somehaasteeseen osallistuminen on vaarallista ja kerro, että olet onnellinen, että lapsesi on kunnossa. Painota, että olet huolissasi, koska lapsen turvallisuus ja terveys on sinulle tärkeää ja että välität lapsesta.

Keskustelkaa yhdessä siitä, mitä olisi voinut tapahtua, jos haaste olisi mennyt pieleen ja millaisia seurauksia sillä olisi voinut olla lapselle itselleen tai muille ihmisille. Kerro lapselle, miksi on tärkeää, että haasteesta ilmoitetaan eteenpäin tai siitä varoitetaan myös muita. Pohtikaa yhdessä, miten jatkossa tunnistaa vaarallinen somehaaste ja miksi se kannattaa jättää toteuttamatta.

On hyvä myös keskustella siitä, miksi joskus voi olla vaikeaa olla lähtemättä haasteisiin mukaan. Kavereiden ryhmäpaine voi olla yksi tällainen syy. Pohtikaa yhdessä erilaisia keinoja, miten tällaisesta tilanteesta voisi päästä pois.

Muistuta myös lasta, että hänkään ei saa yllyttää muita tekemään asioita vasten toisen tahtoa. Haitallisia tai vaarallisia somehaasteita ei myöskään kannata jakaa eteenpäin. Kerro lopuksi lapsen kavereiden vanhemmille, että tietoosi on tullut haitallinen tai vaarallinen somehaaste, jota lapset ovat yrittäneet tehdä. Jos kyseessä on kouluikäinen lapsi, voi asiasta olla hyvä tiedottaa myös lapsen koulua.

Jos lapsi on postannut haasteeseen liittyvää sisältöä someen, poistakaa ne, jotta muut eivät lähde jakamaan tai yrittämään haastetta. Myös lapsen kavereita voi pyytää poistamaan vaaralliseen haasteeseen liittyvä sisältö.

Tunnista haitallinen ja vaarallinen somehaaste

Pysähdy - pohdi ennen kuin osallistut somehaasteeseen, mitä siitä voi seurata. Suhtaudu varauksella, jos haasteessa pyydetään syömään tai juomaan jotain epämääräistä tai valtavia määriä tai kokeilemaan temppuja, joissa on vaarana satuttaa itseä tai muita.

Harkitse - Pyydetäänkö haasteessa paljastamaan jotain henkilökohtaisia tietoja? Et voi tietää, mihin kaikkialle tieto päätyy ja sitä voi olla vaikea saada pois jälkikäteen.

Tunnista - Rikkooko haaste sääntöjä tai lakeja? Pyydetäänkö siinä tekemään jotain luvatonta? Tällainen haaste kannattaa jättää väliin ja ilmoittaa siitä ylläpitoon ja viranomaisille.

Pohdi - Millaisia seurauksia haasteella voi olla itselle tai muille? Voiko siitä koitua pysyvää haittaa?

Ilmoita - Jos somehaaste vaikuttaa haitalliselta tai vaaralliselta, kerro siitä aikuiselle. Ilmoita haasteesta ylläpitoon, MLL:n ilmoituskanavaan tai viranomaiselle. Näin turvaat myös muut käyttäjät.

"Olen törmännyt joihinkin loukkaaviin tai mahdollisiin vaaratilanteisiin johtaviin yhteisöihin, mutta olen sivuuttanut ne vain esimerkiksi ilmiantamalla."

Nuorten ajatuksia somehaasteista

Vaarallisiin somehaasteisiin törmääminen on nuorille arkea

Mikä saa nuoret osallistumaan vaarallisiin somehaasteisiin?

Kriittisyys ja harkinta suojaavat haitallisilta ja vaarallisilta somehaasteilta

"Sanon nyt heti tähän väliin, että en itse ole ottanut osaa mihinkään somehaasteeseen tai -yhteisöön, olen vain kohdannut sellaista."

"En liittynyt ollenkaan haasteeseen ja haaste oli että piti ottaa jotain lääkettä liikaa että tulisi hassu olo"

Nuorille esitettiin kyselyssä listausmuodossa erilaisia keinoja suojella itseään haitallisilta somehaasteilta. Nuorten tuli ottaa keinoihin kantaa viisiportaisella asteikolla (täysin samaa mieltä, vähän samaa mieltä, siltä väliltä, vähän eri mieltä, täysin eri mieltä).

Huolehtimalla, että ei jaa omia henkilökohtaisia tietoja itsestään (48,4 prosenttia)

Olemalla kriittinen ja varovainen. Kaikkeen ei kannata lähteä mukaan (48,3 prosenttia)

Tunnistamalla hyödyt tai riskit siitä, onko haaste tai yhteisö itselle hyödyllinen, haitallinen vai vaarallinen (43,6 prosenttia)

Huolehtimalla yksityisasetuksista, että kuka tahansa ei voi lähestyä somessa tai peleissä (37,6 prosenttia)

Tiedostamalla, että somehaasteet ja yhteisöt voivat vaikuttaa tunteisiin ja hämärtää arviointikykyä (33,8 prosenttia)

Kaikkein vähiten täysin samaa mieltä -vastauksia keräsivät keskustelemiseen liittyvät vaihtoehdot, eli kaverin tai aikuisen kanssa keskusteleminen. Vastausten perusteella nuoret tarvitsevat enemmän tietoa keinoista, joilla suojata itseään ja muita haitallisilta ja vaarallisilta somehaasteilta.

Lue lisää mediakasvatuksesta

Sinisen valon sukupolvi tarvitsee vanhempia - Mannerheimin Lastensuojeluliitto (mll.fi)

# data[].attributes.attachment_link.description
Haitalliset ja vaaralliset somehaasteet "No kaikkia semmosia että vaikka on 24h vaikka ulkona tai ei syö mitään 24h" "Esimerkiksi junaradoilla kuvien ottaminen pari vuotta sitten oli vaarallista terveydelle ja siihen liittyi kuolemanvaara." Haitalliset ja vaaralliset somehaasteet ovat internetissä leviäviä ilmiöitä, jotka voivat aiheuttaa fyysistä tai psyykkistä haittaa niihin osallistuville.